
Noortele Vabaxiigi aastapäevaks. 


24. veebruaril 1918. a. õnnestus meil 
teostada meie esivanemate palavamat 
soovi — vabastada võõra ikke alt 


t e n 


Kolonel A. Jaakson, 
haridusminister. 


kodumaa ja pärisperemehena asuda 
juhtima oma riiki ning kujundama 
oma rahva saatust. 


Ühes suurte õigustega võtsime 
endale ka suured kohustused. On ju 
need mõlemad kaksikvendadena üks- 
teisega tihedalt seotud. 


Äsjasaadud omariikluse = kaitsele 
pidime asuma relvaga. Maailmasõja 
päevil väljakurnatud maa andis vii- 
mase; paremad pojad töid üidsusele 
ohvriks tervise, tõid veel rohkem — 
elu. 

Tulemus — vabaks sai meie kodu! 


Looduses näeme alalist liikumist, 
alalist vahetust. Ühed sünnivad, tei- 
sed surevad. Vanemad kaovad, noo- 
red asendavad neid. 


Vanema põlve tööd jätkavad noo- 
red. Soovin, et tervete, teovõimsate, 
kohusetruude ja eluröõmsate inimes- 
tena ja riikliku meelsuse ning kõlbe- 
lise tahtejõuga kodanikena noored 
suudavad edasi viia rahva kultuurilist 

loomingut, edendada meie elu ja kait- 
seda riigi iseseisvust. 

Noorte juhid, teil lasub suur, püha 
ja vastutusrikas ülesanne olla suuna- 


näitajateks noortele nende ülevate 
sihtide saavutamisel. 


Meie ilusa ja armsa kodu ise- 
seisvuse 19. aastapäev tuletagu seda 
veel kord meelde! 

Selleks õilsaks tööks teile jõudu! 
Tallinn, 19. veebruaril 1937. a. 


A. Jaakson. 


Haridusminister. 


Noorte kotkaste juhtide vahekorrast 


Kaitseliiduga. 
Kotkajuht A. Vilms. - 


Noorte Kotkaste organisatsioon alustas 
möödunud aasta lõpul oma seitsmendat 
tegevusaastat. Möödunud aja jooksul, 
alates org-i asutamisajast, on nii mõndagi 
nähtud ja kogetud. Samuti on jõutud 
arusaamisele, et meie praegune põhimää- 
rus ei vasta enam kõikidele ajanõuetele 
ega lase ennast täiel määral rakendada 
ellu, mispärast on esitatudki mitmesugu- 
seid seisukohti ja arvamisi selle muutmi- 
seks ja täiendamiseks. 

Ma ei taha alljärgnevas käsitleda ük- 
sikuid punkte, mida oleks tarvis põhi- 
määrustes muuta ja täiendada, ja see 
pole ka õieti nende ridade ülesandeks, 
vaid minu püüdeks on selgitada neid 
vahekordi, mis seovad meie organisatsioo- 
ni Kaitseliiduga ja milliseid meie põhi- 
määruste muutmise korral tuleks arvesta- 
da. 

Praegu töötavad Kaitseliit kui ka noor- 
kotkad kahe paralleelse organisatsiooni- 
na iseseisvalt. On päris loomulik, et sel- 
line vahekord jääb püsima ka edaspidi, 
kuna selliselt on võimalik rakendada töö- 
le rohkem inimesi, mis tagab suuremaid 
töötulemusi. Seejuures ühendavaks lüliks 
on üldine järelevalve Kaitseliidu poolt, 
noorte tegevusele kaasaaitamine, selle 
arendamine ja juhtivate pealikute ja va- 
nemate kohtadele kinnitamiseks esitami- 
ne. Viimastele alluvad ametiastmelt noo- 
remad juhid ja nende ametisse kinni- 
tamine ja seega peab eeldama, et kogu 
noorte juhtide pere töötab Kaitseliidule 


soovitud suunas ja et mõlema organisatsi. 
ooni vahel on tegelikult olemas sügavam 
side kui see, mis on fikseeritud sõnali- 
selt Kaitseliidu kodukorras ja meie põhi-- 


määrustes. Pealegi peagu kõikjal on väl- 


ja kujunenud selline olukord, et suur 


hulk noorte juhte on ka tegevad kaitse- 
liitlased, või kui see mõnesugustel põh- 
justel võimatu, siis kuuluvad vähemalt 
staabi komandodesse ja võtavad säärasel 
viisil osa Kaitseliidu tegevusest. 

Meil on aga suur hulk ka selliseid 
juhte, kes nimeliselt Kaitseliidu koos- 
seisu ei kuulu ja kelle kohta tavaliselt 
öeldakse, et nemad kaitseliitlased ei ole. 
Kui nüüd aga arvesse võtta seda vahe-- 
korda, mis meid seob Kaitseliiduga ja. 
tsiteerida Kaitseliidu kodukorda, milles: 
peale muu on öeldud, et noorte organisat- 
siooni üheks ülesandeks on tulevaste: 
kaitseliitlaste kasvatamine, siis peab jä- 
reldama, et sisuliselt lasub noorte juhti- 
del, nende hulgas mittekaitseliitlastel, just 
Kaitseliidu suhtes määratu suur ja vas- 
tutav ülesanne. Ja kui säärane suur üles- 
anne on usaldatud noorte juhtide kätte, 
siis peab eeldama ka seda, et kõik koh- 
tadele kinnitatud vanemad ja juhid on 
sisuliselt võrdsed Kaitseliidu pealikute- 
ga ja et nende ülesanded pole sugugi 
vähemad Kaitseliidu pealikute tavalistest 
tööülesannetest sellepärast, et neil lasu- 
vad hariliku organisatsiooni töö kõrval ka. 
kasvatuslikud ülesanded. 

Sääraste suurte ülesannete teostami- 

sel on muidugi tingimata vajalik, et mõle- 
ma organisatsiooni vahel valitseks tihe 
koostöö. Viimase peale on hakatud ka 
suuremat rõhku panema ja tänu sellele on 
töö kohtadel muutunud intensiivsemaks. 
Töö intensiivsuse mõttes on aga soovitav, 
et side mõlema organisatsiooni vahel 
oleks veel täielikum, et noorte vanemad 
ja juhid tunneksid end kaitseliitlastena- 
pealikutena ja et nende vahekord Kaitse- 
liiduga oleks korraldatud sama hästi ka 
vormilisest küljest. Ja siin ei oleks roh- 
kem tarvis, kui et noorte juhtidele ja 
pealikutele nähakse ette vastavalt nende 
ametikohtadele ja ülesannetele võrdsed 


astmed Kaitseliidu pealikute peres. Koos 
sellega hõlbustuks ja muutuks lihtsamaks 
ka asjaajamine. Jääks ära näiteks noorte 
juhtidele liitrite kirjutamine sõiduhinna 
soodustuste saamisel jne. 

Väga võimalik, et seda küsimust kogu 
tema ulatuses pole võimalik lahendada 
uutes põhimäärustes, kuid küllalt suure 
tähendusega on ta selleks, et teda kaalu- 
da, arutada ja tema üle mõtteid vahe- 
tada. Pean tähendama lõpuks, et kohta- 
del on selle üle rääkimisi väga palju 
olnud ja et kohapeal nähakse ja oodatak- 
se meeledi selle küsimuse soodsat lahen- 
damist. 


kotkad ei kohku!“ 


Kotkad ei kohku, kui tormised tuuled 
puhuma puhkevad! Kodu, sa kuuled: 
kotkad on valvel! 


Olgu neil tugevust kuipalju tahes, 
mässaku mandril või merel ja lahes — 
kotkad on valvel! 


Ohaku orud või mõiraku mäed, 
tulgu ka tuisates vaenlaste-väed — 
kotkad on valvel! 


Kodu, su muret me tunneme juba, 
kurja me sündida sulle ei luba — 


kotkad on valvel! 
Ed. Kansa. 


Viis aastat kodutütarlust. 
L. Rand. 


See oli 25. veebr. 1932. a,, kui toimus 
esimene kodutütarde koondus Tartus. 

Olid ju küll ka 1931. a. kestel siin ja 
seal Sakalas, Võrus, Pärnumaal ja Lääne- 
maal üksikud rühmad organiseerunud kas 
»Naiskodukaitse noorte“ või ,,Noorte Kot- 
kaste naisrühma“ nime all. Need rühmad 
muutuvad automaatselt põhimääruste kin- 
nitamisega KL ülema poolt 19. jaan. 1932 
esimesteks kodutütarde rühmadeks. 


Kodutütarluse algatajaks on endine 
üleriiklik esinaine Mari Raamot. Temalt 
on organisatsioon ka oma nime ,,Kodu- 


tütred“ pärinud. 

Peale põhimääruste kinnitamist asub 
Tartu ringkond intensiivsele tööle ring- 
konnavanema Salme Pruudeni juhtimisel. 
Ringkonnas arutletakse kodutütardesse 
puutuvaid küsimusi, parandatakse ja 
täiendatakse esimesi Kodutütarde põhi- 


määrusi, koostatakse kavu, töötatakse 
lõplikult välja kodutütre vorm jne. Et 
puudus tol ajal Kodutütarde keskkorral- 


dus, saab Tartu ringkonnast kogu, 
kust lähtuvad juhatused üle kodumaa. 
Ringkonnavanemast Salme -—Pruudenist 


saab üleriiklik nõuandja. 9. sept. 1933 kin- 
nitatakse tema NKK. poolt esimeseks 
Kodutütarde Peavanemaks. Sellele kohale 
on S. Pruuden kuni tänapäevani jäänud, 
juhtides osaval käel ja soojal südamel 
kogu kodutütarde liikumist. 

Hakatakse korraldama üleriiklikke õp- 
pepäevi. Esimene selline korraldati otse- 
kohe peale koolitöö lõppu 1934. a. Tondil. 
Rühmavanemad koos kodutütardega vii- 
bisid paar tublit tööpäeva koos, saades 
kaasa hädavajalikke juhatusi ja õpetusi 
tööks ning sügavasse hingekurusse tungi- 
nud ühistunde. 

KL. = juubelipidustustega ühel ajal 
1935. a. juunikuus kogus üle maa Tallin- 
nasse ka 1000-päine kodutütarde pere 
suvepäevadele. Kaunimaid hetki neist 
päevist olid: võimlemispidu Kadrioru 
staadionil A, Raudkatsi juhatusel; Pea- 
vanema S. Pruudeni ja Ad. Virkhausi 
helinäidendi ,Isamaa auks“ ettekandmine 
rahvusliku meelsuse = süvendamiseks; 
kodutütardele lipu üleandmine Estonias. 


S. Pruuden, 
Kodutütarde Peavanem. 


Need suvepäevad olid ühtlasi suureks 
kooliks juhtidele selliste ettevõtete läbi- 
viimiseks. 

1936. a. augustikuus korraldati õppe- 
päevad Haapsalus — Uuemõisas ainult 
rühmavanemaile. Need päevad möödusid 
täis innukat tööd laulu, naeru ja rõõmsa 
meele saatel Uuemõisa põliste puude all 
haljal murul. Lahkuti, pea täis igasugu- 
seid plaane ja algatusi, põu tulvil ülevaid 
tundeid. 

19. märtsil 1935. a. astub kokku Pea- 
vanema kutsel esimene keskkogu koos- 
olek. Keskkogu koosneb põhimääruste 
järgi ringkonnavanemaist ja käib vähe- 
malt kord aastas koos. Keskkogu arutab 


ja otsustab, annab nõu ja kinnitab iga- 
suguseid küsimusi, mis puutuvad Kodu- 
tütarde = organisatsioonisse. . Peavanema 
poolt saadetakse enne koosolekut laiali 
igasugused projektid ringkondadesse sei- 
sukoha võtmiseks. 


Kuni esimese keskkogu koosolekuni 
tuli korraldada Kodutütarde organisatsi- 
ooni väliselt, tehniliselt. Siitpeale haka- 
takse panema suurt rõhku just sisulisele 
tööle. 

Ringkonnad tegelevad antud ja kesk- 
kogu koosolekul kinnitatud juhistel iga- 
üks omaette innukalt igal alal. Näiteks 
Tartu ringkond on väga palju teinud ko- 
dutütarde sisulise töö korraldamisel, asja- 
ajamises ja pidulikkude koonduste välja- 
kujundamisel. 

Pärnu ringk. on Kodutütarde laagrielus 
kõigile teistele ringkondadele teejuhiks 
saanud. 

Järvamaa on enda mureks võtnud lipu- 
andmise tseremoonia ja igasuguste suure- 
mate kogumiste sisekorra väljatöötamise. 

Ja nii on iga ringkond midagi ära tei- 
nud, mis kuidagi on saanud kasulikuks 
üldsusele. 

1935. a. ilmus ka ,Kodutütre Käsiraa- 
mat“ praeguse peavanema abi L. Kalling- 
Kant'i toimetusel. 

KL. ja NKK. toetusel pannakse esime- 
sed instruktorid, arvult kolm, 1935. a. 
ametisse. Neist on aga kogu maale vähe 
ja 1936. a. saab Peavanemal võimalikuks 
rakendada tööle juba 9 instruktorit. 
Instruktoritele on korraldatud Peavanema 
poolt nõndanimetatud ,instruktorite kool“ 
töö süvendamiseks ja ühtlustamiseks. 
Kool toimub kolmes järgus. Esimene järk 
toimus 1936. a. septembris, kus peamiselt 
anti juhatusi rühma- ja salgategevuses, 
asjaajamises; kus korraldati proovikoon- 
dusi, mis pärast üheskoos läbi arutati. 
Teine järk koolist toimus sama aasta 
detsembris, siin langes pearõhk kasvatus- 
küsimustele. Kolmas järk toimub vist ke- 
vadpühade vaheajal 1937. a. Selle järgu 
kava on pühendatud suvistele kodutütar- 
de ettevõtetele, 

On ilmunud trükis erikatsete kavad, 
noortemagistriks saamise kord ja punktide 
süsteem. 2 

Esmakordselt vääristab Peavanem ko- 
dutütreid 5. aastapäeva puhul II ja I jär- 
gu hoolsuspaela ja hoolsusmärgiga. 0Sel- 
leks on välja töötatud ja KL. ülema poolt 
kinnitatud selge ja sirgejooneline statuut. 

Peavanemale kinnitatakse 1936. a. sügi- 
sel abiks Leida Kalling-Kant, samal ajal 
astub ametisse ka peasekretär Linda Root. 

Kodutütarde töökava on laiaulatuslik, 
seepärast ka töö nii mitmekesine ja tüdru- 
kuid haarav. Kõigest kõige rohkem aga 
meeldib tüdrukutele töö majapidamise 
alalt ja laagrielu. Tüdrukud kaunistavad 
ja sisustavad oma kodu mitte ainult kan- 
gastelgedel, vaid ka höövlipinkidel. Tüd- 
rukute käed ei veereta mitte ainult supi- 
kulpi, vaid ka labidaga tehakse oma töö 
laagriplatsil. Tuleks ära märkida veel töö, 
millest kodutütred üle maa osa võtavad, 
see on suure vaiba õmblemine ristpistes 


esinaisele, kodutütarluse loojale Mari 
Raamotile. Vaip antakse üle 5. aastapäe- 
val. 


Arvuliselt oli kodutütreid 1932. a. 12 
ringkonnas 1820. Praegusel silmapilgul on 
aga 15 ringkonnas 13712 kodutütart ja 
924 rühmavanemat. Rühmavanemaist on 
84% pedagoogilise haridusega. 

Kodutütarde töö ja arv on võinud hoog- 
salt edeneda igalt poolt osakssaanud lahke 
vastutuleku tõttu, alates KL., NKK. ja 
Haridusministeeriumiga, lõpetades kodu- 
tütarde kodustega. 

Lühike on olnud kodutütarluse iga — 
liiga lühike selleks, et võida konstateerida 
tagajärgi. Kuid sugugi mitte lühike kor- 
raldavaks ja ülesehitavaks tööks. Tagasi 
vaadates tundub, et selles viimases osas 
on ära käidud tubli tükk teed. 


Nii seisame me kodutütred / oma 
5. aasta lävel — teame, mis on jäänud 
meist seljataha — ei tea, mis ootab ees. 


Tajume vaid ühte: oleme eestlaste tütred. 


Noorte Koikaste välismaiste õppereisude 
ettevalmistamisest. 


Noortemagister J. Tedersoo. 


Käesoleva aasta tegevuskavas on ette 
nähtud noorkotkaste õppereise ligemate 
naabrite juurde. . Ühtlasi on antud nende 
reisude eesmärk: 1) välismaal elavate 
eestlastega rahvusliku kontakti loomine- 
säilitamine, 2) osavõtjate silmaringi laien- 
damine ja 3) vastava riigi noortega sõprus- 
sidemete soetamine (vaata ,,Kotkas“ nr. 
12 Ik. 194). 

Eesmärgid on loetletud nende tähtsuse 
järjekorras ja vastavate teekondade ka- 
vade koostamisel tuleb nendest lähtuda. 
Loomulikult tuleb silmas pidada iga ette- 
võtte kolme faasi, millised välismaa sõi- 
tude juures on tähtsamad kui vahest mõ- 


ne teise, kodumaise ettevõtte juures. 
- Need oleksid: ettevalmistus, teostamine 
ja muljete kokkuvõte — õppereisul saa- 


dud teadmiste väärtuslik jäädvustamine. 


Ilma et ettevalmistuse faasi üksik- 
punktide juures pikemalt peatuda ja nen- 
des näpunäiteid anda, tahaksin käesole- 
vas kirjutises vaid mõnele erivajadusele 
tähelepanu juhtida ja neil aladel etteval- 
mistuste vajadust näidata. 

Noorkotkaste välismaale sõites ei tohi 
mööda lasta võimalust Eestit, noorkotkas- 
te armast kodumaad, igakülgselt valgus- 
tada, tema ilu, tema edu ja võimalusi kõi- 
ge mitmekülgsemalt näidata ja laiematele 
hulkadele tutvustada. Paraku oleme meie 
seni sageli pidanud nägema, et Eestist 
väljaminevad õppereisude grupid selle 
sootuks unustavad. Minnakse välismaale 
õppima, viiakse välja suured hulgad kal- 
list välisvaluutat ja saadakse selle eest 
enam või vähem muljeid ja õpiseid välis- 


maa elust. Tagasi tulles sellest kas an-. 

takse võimalus osa saada ka teistele või 
ei tehta sedagi — jäetakse kuuldu-nähtu 
ja õpitu vaid enda teada. Sageli aga ehk 
ei jäeta endagi teada, vaid unustatakse 
sootuks. Samuti — võtta kaasa materjali 
Eesti kohta ja neid vastavaid või- 
malusi luues näidata, nende vastu 
välismaalaste huvi äratada; sellega oleks 


kulutatud välisvaluuta vähemalt 50% ots- 


lihtne — kuid ka liiga vähe. Muidugi ei 
tule ka neid mingil juhul unustada, kuid 
nende varal jõuame eesmärke teostada 
noorkotkaste jaoks liigagi puudulikult! 
Peame hoolitsema, et kõikide huvi — noor- 
te ja vanade, rikaste ja vaeste, teadlaste 
ja sportlaste ja kõikide teiste — oleks 
äratatud ja ka paelutud! Ometi oleks või- 
matu vedada kaasa Pariisi maailmanäi- 


Noorkotkad Haapsalus skautide suurlaagris möödunud suvel. 


Skautide peavanem ja laagristaap tervitavad lipuväljal noorkotkaste 
külalisgruppi. 
tarbekamalt = kasutatud. Noorkotkaste = tuse jaoks väljatöötatud esemete kogu — 


grupisõitudel on sellel alal soodsaid või- 
malusi ja seda tuleb ära kasutada 100% 
täiusega. See tähistab aga ühtlasi, et meie 
ei tunnista end rumalateks, kes välismaal 
ainult õppida tahavad, vaid meie läheme 
ka selleks, et teisi õpetada — õpetada 
tundma Eestit ja võimalikult teda armas- 
tama. Meie väikest Eestit armastama 
õpetada välismaal asuvaid eestlasi — see 
pole eriti raske. Kuid sellekski on vaja 
väärtuslikku materjali, mis põhjalikult ja 
ilusasti juba aegsasti ette on välja tööta- 
tud. Ja samase materjali varal võime ka 
muulasi kaasa tõmmata, neis huvi ärata- 
“Aa ja näidata, kus elab eesti rahvas, kes 
vahva ja kindel oma elus ja vabaduses. 
Võtta kaasa mitmes keeles trükitud 
raamatuid ja turistidele määratud brošüü- 
re Eesti kohta oleks kõigeks selleks liiga 


peaksime ju siis ka paviljone suutma ehi- 
tada. Ent telgi või meie püsikorteri kori- 
dori seina peame siiski varustama vaja- 
likuga. 

Olgu siinkohal toodud mõned mõtted 
selle väärtusliku materjali kohta, kuivõrd 
need selle küsimuse üles kerkides pähe 
on tärganud. Siin peaks aga leidma tee, 
kuidas teistegi noortejuhtide mõtted saaks 
rakendada ja ellu viia ning kõike seda 
enne kui noorkotkastel oma õppereisudega 
tuleb tegelikkuse ette astuda. Seejuures 
ei ole siinkohal iga ettepanekut võimalik 
tuua viimistletult ruumi kokkuhoiu mõt- 
tes, vaid püütud vaid mõte lühidalt pabe- 
rile panna. 


Esmajoones peab olema Eesti 
kaart. Sellel peab olema näha Eesti 
asend suhteliselt teiste riikidega — seega 

Petseri maleva staap. 

Istuvad: pealiku abi 

kpt. O. Ilyes, vanem 


koolinõunik V. Viilup, 
auvanem 7 K. Green- 
berg, vanema abi E. 
Siirak, pealik A. Varul. 


Seisavad: nõunik kj. 
R. Uus, signalist E. 
Kõvask, pealiku abi 


R. Saarniit, pealiku abi 
ja instruktor nmgr. E. 
Vardja, lippur G. Lind. 


TOTT OA 


õigemini peaks see olema Euroopa kaart, 
kus Eesti on esiletõstetult märgitud. Kuid 
kaart üksi on igav ja ei ärata alati tähele- 
panugi. Tuleb leida sinnajuurde midagi 
huviäratavat. Eeldades, et noorkotkastel 
on kokkupuuteid esmajoones omaealiste- 
ga ja nende juhtidega, on siin hõlpsaimini 
teostatavaks huviäratajaks elektri raken- 
damine vastavate nuppudega ja diapositii- 
videga. Nii võiks sellel kavandil olla too- 
dud sõiduvõimalused Eestisse näit. nii: 
Stokholmi kohal asuvale nupule surutult 
valgustub laev (, Kalevipoeg“ või , Aegna“) 
ja selle juures sõidutundide aeg, kuid val- 
gustub ka lennuk ühes sõiduajaga. Vars- 
savi nupu puhul ilmuvad rong, lennuk ja 
auto — viimase juures on aga kilomeetrite 
arv tunniarvu asemel. Ja nii kõigi täht- 
samate ühenduste asemel. Igatahes selline 


kaart võib kujuneda huviobjektiks, kuna, 


aga paberile trükitud tavaline kaart võib 
jääda — tapeediks. 

Eesti kaart peaks veel andma palju 
kombinatsioonivõimalusi. Siin tuleks leida 
moodused meie Vabadussõja näit- 
likuks demonstreerimiseks, tuleks näida- 
ta meie maa liigitamist põllumajanduse 
seisukohalt, Eesti tööstus-ette- 
võtete paiknemist, Eestimaapõue- 
varanduste ümbertöötamist vastava- 
teks turustamisaineteks (nagu põlevkivi, 


kips, marmor jne.). Lõpuks Eesti eks- 
portartiklid nende tähtsuse järje- 
korras ja eriti, kuhu need ekspor- 
teeritakse, juuresolevalt ka, milline 
on ametlik eksportartikli etikett, mille- 
ga see kaup varustatakse. Ärgu olgu 
unustatud ka suvituspaigad — nii 
rannad kui sisemaa — ühes iseloomulik- 
kude piltide ilmumisega nupusuruja sil- 
ma ette. Väga tähtsana peaks olema 
kaartide hulgas toodud välja Eesti rii- 
gi rahvuslik koosseis, kuna ole- 
me ju riik, kus eestlaste, s. t. pärismaa- 
laste ülekaal teistest rahvustest protsen- 
tuaalselt on kandvam kui kuskil mujal. 
Samas peaksid olema ka andmed, kui- 
võrd palju on eestlasi kuskil mujal maa- 
ilmas laiali elamas. 

Tühjaks ammutamatud on meie rah- 
vusrõivaste ja - mustrite salved, 
millised tulevad esitada arvatavasti vasta- 


vate nukkude komplektiga. :Loomuli- 
kult oleks veelgi huvipärasem, kui oleks 
kaasas väike nukuteater, kus nu- 


kud-artistid rahvarõivas esinevad. Selle 
kõrval äratavad kindlasti tähelepanu 
Eesti rahvuslikud käsitööd, 
leiavad sooja vastuvõttu nahatööd ja puu- 
tööd. Kuid kauplemise peale ei saa väl- 
ja minna ja seega peaks piirduma vaid 
proovikomplektidega. 

Tänuväärse ala moodustaks eest- 
laste kuulsus maailmas. Meelde 


jääb nähtust kõigerohkem see, millest on 
varem juba teadmisi või vähemalt aimugi. 
Üht ehk teist eesti meest-naist võidakse 
ikka tunda. Tarvis on vaid jälle seda 
nime meelde tuletada. Kas siin suute- 
lised oleme midagi pakkuma kindla süs- 
teemi järgi ja kas peame siia hulka ar- 
vama ka meie poliitikategelasi, on küsi- 
tav. Ent nimede uuesti kooskõlla viimine 
Eestiga ja meie riigiga annab paljudele 
pildi meie maast, kui vaid need nimed 
esitatakse haaravalt ja piltlikult. Mõt- 
len siin, näiteks, järgmist: Palusalu kui 
Berliini olümpiaadi võidukas jõumees: 
tema pilt, tema toodud medalid, tammed 
ja võidupärg. Fooniks maadlus, nurgas 
olümpiarõngad ja aastaarv -- Berliini min- 
gi embleem. Teise näitena prof. Puusepp, 
tema juhtida olev kliinik Tartus, ajalehe- 
kirjutiste veergude fotod tema viimasest 
Itaalia-sõidust, tema peaaju-operatsiooni- 
de — kas või teatud huumoriga edasi 
antud, seda ei peaks ju pahaks pandama 
— pildid fooniks olles. Ja nurgas Itaalia 
lipp ning ka teisi lippe, kus tema teadmi- 
sed erilist tähelepanu on leidnud. Ka 
Itaalias ehitatav tema nimeline uus haigla 
peaks selles tabelis leiduma. Neid isi- 
kuid on palju, kui otsima hakkame, sest 
me ei pea piirduma muu raamiga, kui 
vaid Eesti mehe-naise nime välismaal tut- 


Nii veel näiteks Ella 
Ilbak oma tantsuturneedel, Ludvig Juht 
kontrabassiga Ameerikas, August Gailit 
Nipernaadi tõlgetega, Miliza Korjus Hol- 
lywoodi taustal, Ed. Wiiralt puulõigetega,. 
Koort Nõukogude Liidu keraamikatöös- 
tuse juhatajana, Jaan Jaago elukutselise 
maadlejana, Pusta Pan-Euroopa ideede 
kaastöölisena. Veel palju leidub — Tal- 
linnas asuva Lutheri vineeritööstuse juht 
tema saadustega maailmaturul, Kawe, 
Stude... Ka G. Lurich vääriks esimeste 
ritta asetada, sest vastavate asjahuviliste 
hulgas pole kaugeltki veel 
unustatud. 

Kuid jätkem nimed — nende otsimist 
tuleb korraldada siis, kui tööle asutakse. 
Praegu aga peaks selgitama, kas ja kui- 
das sellist tööd ette võtta — kelle hoolde 
usaldada selle ala juhtimine ja läbiviimi- 
ne. Võimalusi selleks peaks tõenäoliselt 
leidma Peastaap, kuid tegelikud valmis- 
tajad, alates koostajatest ja ideede looja- 
test, peaks leitama meie laialdasest juhti- 


vustamise nõudega. 


tema nimi 


de perest. 

Ehk annavad need read tõuke, et vas- 
tavad asjahuvilised leiduksid ja tööle 
asuksid ja kas ,,Kotka“ kaudu või ka 
otseselt Peastaabiga ühendusse astuksid. 
Kui tõesti saavad teoks noorkotkaste 
välismaised sõidud juba sel suvel, siis on 
viimane aeg seda küsimust hoogsalt aru- 
tama hakata. 


Iga rühm laagrisse oma telgiga! 
Kotkajuht P. Rootsalu. 


On olnud juttu noorte kodude loomi- 
sest, eeskätt rühma talikodust tema ala- 
lises asukohas, aga meie ei tohi unustada 
ka oma suvist eluaset, milleks on telk, 

Niipalju kui on olnud võimalik jälgida 
noorkotkaste laagreid ja kõnelda laagri- 
korraldajatega, siis laagrite korraldami- 
sel seatakse esikohale telkide muretse- 
mise küsimus. Kust võtta poistele pea- 
vari? Kuhu asetada köögi- ja varustus- 


kraam, büroo jne.? Need küsimused 
nõuavad varustuspealikult tõsist kaalu- 
mist. Lahkeiks ja vastutulevaiks asuti- 
siks on senini olnud Kaitseliit ja kaitse- 
vägi, kuna ju noorte üksuste oma telkide 
arv on peaaegu sõrmedel loendatav. Kui 
nimetatud asutised oma telke anda ei saa, 
osutub majutamisküsimus malevkonna-, 
maleva- ja suurlaagrites raskesti lahen- 
datavaks ülesandeks. Ka ei paku laager 

kuigi ilusat pilti, kui ühel rühmal on 
paari-kolme meetri kõrgune, leidlikult 
varjatud punase risti märgiga ,, loss“, tei- 
sal ilutseb telgi katusel suurte tähtedega 
»Munktels“ või ,Lanz“ ja kolmandate 
suviresidents koosneb mitmes värvitoo- 
nis valitud ja kokkuõmmeldud takusest, 
linasest ning poeriidest voodilinast. Kui 


poiste ja juhtide leidlikkust hinnata, siis 
aga vihma 


on vaatepilt ju huvipakkuv, 


korral pole kuigi mugav kükitada läbi- 
tilkuva katuse all ja lõdiseda läbitõmba- 
vas tuules. 


Kui pärida selgust, miks on see nii, 
siis selgub peagi, et telkide muretsemise 
küsimusele ei ole pühendatud seni kül- 
laldast tähelepanu. Meil on linnas ja 
maal mitmeid üksusi, kellel on ja kes 
kavatsevad muretseda kalleid lippe, mit- 
mel pool on välja pandud hinnalisi au- 
hindu, aga kui palju on samadel üksus- 
tel muretsetud telke? Vabanduseks lau- 
sutakse, et raha ei ole! Ma ei ole ka 
lippude muretsemise vastu, aga palume 
siis lahket seltskonda, häid noorte sõpru 
ja aitajaid, et nad abistavat kätt tagasi 
ei tõmbaks ka suvise elamu soetamisel. 
Vähesel määral leiame 
Oleks igal noorte 


ikka võimalusi. 
maleval vähemalt 


2—3-gi telki lisaks Kaitseliidu maleva 
telkidele. 

Alustame asja edasiviimist rühmades. 
Peame meeles, et majanduslikult kind- 
lustatud ja majanduslikke sihte taotle- 
vas üksuses on kindlasti terve vaim. 
Paneme käed külge, näeme vaeva, siis 
peagi igal rühmal on oma telk. 

Viibides mõni aeg' tagasi ühe maleva 


laagris, nägin juhtidel ilusa algatuse: 


»Turisti“ tüüpi telk. 
(Lähemalt ,,Kotkas“ 
nr. 2 — 1936. a. 


K. Hintzeri kirjuti- 
ses »lgale rühmale 
oma telk“,) 


igal vanemal juhil oli telk, milles tema 
Enda kombineeritud 
seina ääres, 


omaette peremees. 
ja kaasavõetav välivoodi 
samuti laud ja pink. Ei puudunud isegi 
aken. 


Kuid telkide muretsemist üksnes juh- 
tide õlule veeretada ka ei maksa, vaid 
me valmistame terve oma rühma jaoks. 
telgi. Rahamurest saame varem või hiljem 
ikkagi üle. 

Nüüd, kus üksustesse võrsub ikka 
enam ja enam poisse väljastpoolt kooli 
ja nii mõnigi noor püüab sooritada noor- 
kotka järgukatse, siis ärgu lugegu katse- 
komisjon ühtki katset sooritatuks, kui 
katsetataval pole esitada nõutavaid mude- 
leid, millede hulgas peab leiduma ka 
telgi mudel. Iga nõutav mudel olgu 
muidugi isetüübiline. Nende mudelite 

kogu annab hea hulga materjali telgi 
muretsemise mõtte süvendamiseks. Ja 
kui mõte küps, siis leiame peagi võima- 
luse 50—60 krooni kokkusaamiseks. Vii- 
mases hädas kingib iga poiss ise või 
mitmekesi koos 50-sendise ,,Kranulaari“ 
või ,,Puhk ja poegade“ jahukoti. Peseme 
kirjad pealt — ja ongi materjal vähe- 
malt salga telgi jaoks koos. Õmblemise 
ja muid tarbeid ikka jõuame osta. Kut- 
sume vajaduse korral Naiskodukaitse 
liikmeid appi nööpauke ja palistusi tege- 
ma, kui võimalik, tarvitame ka immu- 
tusvahendit. Vahepeal on poistel valmi- 
nud harjapuud ja vaiad ning telk on 
valmis. Tean üksuse, kes muretses endale 
seltskonna lahkel toetusel lipu, ent lipu- 
õnnistuse-pidu andis nii palju ülejääki, 
et avanes võimalus muretseda oma telk 
ja jäi veel raha trummi ostmiseks. Tei- 
sal lubab jälle malevkonna staap pari- 
male üksusele auhinnaks telgi, kolman- 
dad korraldavad raha muretsemise sihil 
avaliku peo jne. 

Käesolev kirjutis ei taha anda üle- 
vaadet telkide tüüpidest, materjali- 
valikust jne., sellest on kirjutatud ,,Kot- 
ka“ veergudel varemalt ja peale selle 
pakub rikkalikku materjali NK. käsiraa- 
matu III osa. 

Kui Petseri malev on leiutanud tel- 


kide puuehitise ja sisustuse, siis iga 
üksuse mureks olgu leida ja muretseda 
tema olude ja arvamuste kohaselt kõige 
sobivam telk. Malevad võiksid 


juures niipalju kaasa aidata, et 


siin- 
oma 
üksuse piires võetakse tarvitusele enam- 
vähem ühtlane telgitüüp, koguda ühis- 
tellimisi ja võimalusi mööda anda ka 
Üks malevaist ongi tel- 
laiemaulatuslikult 


ainelisi toetusi. 
kide muretsemisega 
algust teinud, teisal on sama ülesanne 
töökavva võetud. Kui need eeskujud 
järeletegemist leiavad, siis omandame 
mõne aastaga kaunikese telkide reservi. 


Juba töö sisukuse mõttes peab olema 
igas üksuses oma telk. Nii vähe har- 
rastatakse meil lühilaagrite, s. 0. 1—2-päe- 
vaste salga- või rühmalaagrite korralda- 
mist. Siingi on üheks takistuseks telgi 
puudumine, millest on ka tingitud naeru- 
väärsed nähtused laagris, et pool päeva 
püstitatakse telki, tehakse vaiu, kaikaid 
j et suur osa 
poisse ei ole uneski näinud, kuidas püs- 
titada telki. Laagris tõuseb kohe enese- 
tunne ja töörõõm, kui elatakse oma tel- 
gis peremeestena, teostades ettevõtteid 
ja plaane, mida kodus arutletud ja kavat- 


jne. — ainult sellepärast, 


setud. Seepärast: vanem juht ja ük- 
sus — tuleval suvel elame laagris oma 
telgis! 


Haukapere koonduse kava ja selle koostamine. 
Kotkajuht A. Nigol. 


Astunud Noorte Kotkaste organisat- 
siooni, on väikese poisi palavam soov saa- 
da võimalikult kiiresti kätte vormirõivas- 
tis. Et seda saada, on tarvis sooritada 
esimene järgukatse. Kehtiv põhimäärus 
jagab haukaperede liikmeskonna pesa- 
poegadeks, haukapoegadeks ja noorhau- 
gasteks, määrates ühtlasi ajavahemikud 
katsete sooritamiseks. Peab tähendama, 
et põhimääruses tähendatud ajavahemi- 
kud pole tehtud küllalt õnneliku valiku- 
ga. Nii vajab, nagu praktika on näidanud, 


pesapoeg haukapoja katsele ettevalmista- 
miseks mitte kaks, vaid neli-viis kuud. 
Olenedes pere liikmeskonna katse- 
järkudest, tuleb koonduse kava koosta- 
jal võtta kavva vastavad katsepunktide 
kombinatsioonid elavatesse, poiste arene- 
misjärgule vastavatesse jutustustesse ja 
tegevustesse. On kergem valmistada 
koonduse kavu, kui kogu pere on samas 
katsejärgus, sest siis võib tabada peagu 
kõigi poiste huve. Olukord on keeruli- 
sem, kui peres on haukapoegi, noorhau- 


Pilte möödunud su- 
vel toimunud võist- 
lejate laagrist. 
Meeskonnad — saa- 
buvad toidule. 


kaid ja üsna algajaid pesapoegi. Koon- 
duse kava koostajal on siin vajalik luua 
säärane tegevus, et kõik võtaksid sellest 
osa ega tunneks end pealtvaatajatena. 
Ei tohi unustada seda, et nooremad poi- 
sid sütivad palju kiiremini, võtavad hoogu 
ja tuld palju lihtsamaist asjust, kui see 
on neile serveeritud nende arusaamise 
kohaselt. 


Salgasüsteemi kui niisugust pesade 
süsteemina rakendada perele on kaunis 
raske. Haukapere juures tuleb ikkagi 
koos terve perega töötada. Eriti mängu- 
de juures saab elevust, kui selles tege- 
vuses on suurem hulk. 


Näitena, kuidas koonduse kava koos- 
tada, juhtum, kus pere koosneb ainult 
pesapoegadest. Siin on vajalik enam 
kui kuskil mujal, et katse kava saaks 
põimitud koonduse kavva nii, et poisid 
ei märkagi seda. Kõik katse punktid võe- 
takse läbi juttudes — mis poistele muide 
väga meeldib, mängudes jne. See tähen- 
dab, et koondusel antakse poisi mõtetele 
teatav suund. Poisi lõplik ettevalmistus 
on pesavana ülesanne. On kasulikum, et 
haugas poisse eksamile ise ette ei val- 
mista. Ta õpetab välja pesavanad nii, 
et need on suutelised andma edasi omad 
tarkused pesakonnale. Selle tõttu jääb 
koondusel kuiv õppimine ära ja saab 
poistele pakkuda huvitavust, et nad lausa 
ootavad järgmist koondust. 


Koondus algab vastava tseremooniaga, 
milliseks ei tarvitse siin kohal ettekirju- 
tust anda. Päris hea on alata koondust 


seisa- 


vaikushetkega, kusjuures poisid 
vad ringis pesade järjekorras, pesavana 
esimene ja -abi viimane. .Vaikushetkel 
keskendub poiste tähelepanu. Vaikushet- 
kele järgneb korralduste teatavaks tege- 
mine ja käskkirja ettelugemine. Hau- 
gas annab käskluse, millise täitmine viib 
poisid mõne sammu võrra tagasi, avardub 


ring ülevaatuse teostamiseks. Selle ära- 
jätmine ainuke kordki avaldab halba 
mõju poiste korralikkusele. . Seepärast 


ikka ja alati kontrollida sõrmeküüsi, kõr- 
vu, nööpide kinniolekut jne. 


Järgnevas töö- ja arutluste osas tuleb 
juttu põimida mõni noorhauka komme või 
midagi muud sellelaadset katsekavast. 
Jutu lõpuks jõuab haugas ka välja kombe 
sõnastusele, nii nagu see on fikseeritud 
põhimääruses. Nüüd haugas õpetab pois- 
tele veel noorkotkalikke tarkusi, oskusi 
jne. Nii kujuneb pesapoegade koondus 
järgmiseks: 


1. Avamine. 

2. Korraldused (käskkiri). 
3. Ülevaatus. 

4. Töö ja arutlusi: 

Jutt (mis viib järelduseni, et noor- 


haugas puhastab oma hambaid ega unus- 
ta, et hambad on kõhu sõbrad). 


Tunnikella tundmaõppimi- 
ne mängu ja võistlusena. (Kella mudelid 
on mängijaist eemal. Igal poisil on käes 
sedel, millele on. märgitud mingi kella- 

aeg. Ülesandeks on seada kella osutid 
sedelil märgitud ajaga kooskõlasse.) 


5. Laule. 

6. Mänge. 

7. Arutlusi — kavatsusi (mida te- 
ha järgmisel koondusel, lõkkeõhtul, külas- 
käigul jne.). 

8. Koonduse lõpetamine sõp- 
rusringis vaikushetkega. 

Sooritanud haukapoja järgukatse, saa- 
nud peale lubaduse andmist kaelaräti, 
on poisi esimene küsimus, millal ta saab 
teise täpi rinnatasku nurgale. 

Koondustel, mis peeti enne haukapoja- 
katse sooritamist, juhtis haugas koonduse 
käiku. Nüüd aga koonduse kavade koos- 
tamisel tuleb arvesse võtta seda, et ka 
poistel lubatakse oma 0 algatusvõimeid 
näidata. Säärasteks tänuväärt aladeks on 
mängude korraldamine ja juttude vest- 
mine. Sedapuhku on poiste ülesandeks 
otsida, seletada, juhatada. Ning peab üt- 
lema, et poisid tulevad selle ülesandega 
üsna hästi toime. 


Haukapoegade koonduse kava kuju- 
neb sellega järgmiseks: 

1. Koonduse avamine. 

2. Ülevaatus. 


3. Rivi ja võimlemisharju- 
tus (PM $S 200 p. 2). 
4, Laule. 


5. Mänge (milliseid juhib eelmisel 
koondusel määratud haukapoeg). 

6. Jutt (jutustab eelmisel koondusel 
määratud haukapoeg). 

7. Arutlusi ja kavatsusi. 

8. Koonduse lõpetamine. 


Koonduse normaalne kestus on pool- 
teist tundi. 

Seejuures peab meeles pidama, et 
haukaperede koondused ei tohi olla alati 
sellelaadilised, vaid tulevased koondused 
peavad vahelduma jalutuskäikude, luure- 
mängude, lõkkeõhtute ja teiste taoliste 
ettevõtetega. Säärasel juhul ei tunne 
poisid kunagi igavust, ja kui juht suudab 
alati pakkuda midagi uut, pole karta, et 
väikesed poisid jätaksid koondusele tule- 
mata. 


Loomade jälgimisest. 
A. Kivisikk. 


Jälgimine nõuab meilt üksikute meelte 
(nägemis-, kuulmismeele) teravust ja täp- 


Noorkotkad ja Soome partiopojad skau- 
tide suurlaagris. 


sust. Seda saavutame ainult järjekindla 
harjutamise teel. Meid ümbritsev 1loo- 
dus annab selleks igal sammul rohkesti 
võimalusi. Peame ainult mõistma seda 
kõike tähele panna. 

Jälgimise tulemused olenevad peagu 
alati meie tähelepanu võimest ja sellest, 
kui kaua me tähelepanu suudame koon- 
dada. 0Peale* intensiivse meeltetegevuse 
nõuab jälgimine meilt veel tugevat tahet. 

Jälgimissaladuste taipamiseks peame 
pöörama erilist tähelepanu nende loomade 
toimingutele, kelle olemasolu on tingitud 
sellest, kuivõrd hästi nad suudavad saa- 
gile läheneda ja seda tabada. Me pea- 
me tarvitama samu võtteid kui tahtes ke- 
dagi (ka inimest) jälgida või kellelegi. 
märkamatult läheneda. Tahame aga jäl- 
gijate eest -jääda tähelepanematuks või 
koguni põgeneda, peame tundma nende 
loomade eluviise, põgenemist, kelle ole- 
masolu on tingitud sellest, kuivõrd hästi 
nad suudavad end varjata või põgeneda. 

Pilte võistlejate laagrist. 
Keeduvõistlus algab. 


Igapäevastest tähelepanekuist teame, et 
kass suudab peagu alati tabada hiire, 
kuna koeral see sageli ebaõnnestub, kuigi 
ta tungib hiirele isegi maa alla järele. 
Huvitavana näib, et koer ei suuda jänest 
tabada, kuigi ta jänesest võib märksa 
kiiremini joosta. Ilves aga läheb jäne- 
sele vaevalt 10—15 m järele ja harva pää- 
seb jänes minema. Samuti katsuge käega 
kala kinni võtta, kuigi väike liivatrull 
sageli ninaga vastu kätt tuleb. Saarmas 
aga püüab päevaga 7—8 kg kalu. Olete 
näinud, kuis rabapistrik pääsukese, meie 
kiireima linnu lennust täbab? 


Nagu tähendatud, eduka jälgimise eel- 
duseks on hea nägemis- ja kuulmismeele 
omamine: Need meeled aitavad aga meid 
ainult siis, kui me neid õieti oskame ja 
suudame kasutada. Näiteks suvel põl- 
dudel ja karjamaadel kõndides hüppab 
jänes alles siis üles ja pistab jooksu, kui 
oleme talle peale astumas. Imestame siis 
tõsiselt, et me teda varem ei näinud, kuigi 
ta magas ainult väikese mätta ääres. Ka 
laanepüüle pääsete metsas alati juurde, 
aga näete teda alles siis, kui ta lendu 
tõuseb, kuigi ta oli täiesti lagedal oksal. 
Siiski, kaitsevärvi suhtes ollakse juba 
üsna teadlikud. 


Hoopis raskem on aga lindude ja loo- 
made hääli tunda, see nõuab pikemaaja- 
lisi tähelepanekuid ja head mälu häälte 
suhtes, Kevadehommikul kuuleb õppi- 
nud kõrv kümneid ja kümneid laulikuid, 
kui sel ajal võhiku arvates ümbrus päris 
vaiksena näib. Nägemis- ja kuulmismeelt 
sel alal arendame otse uskumatult pide- 
vate harjutuste teel. 


Laulvale metsisele võib lagedat mööda 
juurde minna, kusjuures ei tarvitse väl- 
tida okste praginat, sest kord laulu kes- 
tel pigistab metsis mõneks sekundiks ka 
silmad kinni ja siis ei näe ega kuule ta 
midagi. Siis võib tema lähedal isegi püssi 
paugutada. Peate aga teadma, millal täp- 


Sellest järeldus: jälgi- 
misel peame teadma põhjalikult jälgitava 
eluviise. 

Jälgimisel omavad suure tähtsuse lii- 
gutused. Vähimgi järsk liigutus põhjus- 


selt see aeg on. 


tab jälgitava põgenemise. Aeglaselt võite 
liigutada end üsna rohkesti, ilma et loom 
või lind seda märkaks. 

Sageli jälgimisel nii kaitsevärvi kui ka 
liigutuste nõudeid eeskujulikult täites põ- 
geneb ometi jälgitav momendil, millal 
seda üldse arvata ei või: Veel rohkem 
sünnib põgenemine momendil, millal me 
looma silmame. Oleme unustanud jälgi- 
misel enese silmad. Räägitakse kurja- 
dest, rõõmsatest, kurbadest jne. silma- 
dest. Vaadake kord koerale silma hea, 
meelitava pilguga ja siis kurja pilguga, 
seejuures sõnagi rääkimata. Koer tun- 
neb meie meeleolu me silmadest. Ei 
suuda ka meie metsade suurem murdja 
hunt inimesele silma vaadata. Kas olete 
rästikule silma vaadanud? Tema ei kee- 
ra silmi ära ja tema vaade põhjustab ka 
inimeses teatud hirmutunde, rääkimata 
konnast ja hiirest, kes kaotavad rästiku 
vaate puhul (liikumis-) põgenemisvõime. 


Jälgimisel ei tohi jälgitavale silma vaa- 
data, vaid meie vaate teravuspunkt olgu 
suunatud loomast mööda, Samuti on ka 
inimese nägu peagu alati heledamatooni- 
line ümbrusest ja äraandjaks võib me 
nägu eriti siis saada, kui me vastu valgust 
liigume jälgimisel. 

Kui me nüüd tegelikule jälgimisele 
asume, siis tuleb meil kokku puutuda 
kohe jälgimise põhiseadusega, peanõude- 
ga: ära rutta! Koeral ebaõnnestub 
hiire tabamine just seepärast, et nagu ta 
vaevalt hiirt märkab, nii kargab ta kohe 
selle kinnivõtmiseks, kass aga ,,kannatab“ 
niikaua, kui hüppamine tagajärgi annab. 
Karjakoer jänest taga aiades paneb kohe 
viimase kiiruse peale ja mõnesaja meetri 
järel hakkab ta lõõtsutama, ning kui jä- 

nes esimesi ,,vempe“ viskab, kaotab ta 
jäljed käest. Õppinud jahikoer ajab aga 
eriliselt ruttamata jänest tundide viisi 
taga, aga ega ta teda siiski kätte saa. 
Väike verejanuline lahits jälgib jänest 
väga aeglaselt ja külmavereliselt, rutta- 
mata ka siis, kui ta ohvrit näeb. Nii 
tundide viisi jälgides tabab ta ohvri. Jä- 
nese ,närvid ütlevad üles“ ja ta kaotab 
põgenemisvõime. Jälgimine sarnaneb 
täielikult malemänguga. Algajad mängi- 
jad kõik hakkavad varsti ruttama ja siis 
ongi kaotus käes. Põhjus on selles, et 
aju väsib ruttu ära ja ei suuda enam 
oma käike ja käigu tagajärgi ette vaa- 
data, rääkimata vastase võimalikkudest 
käikudest. Algajatel laskjatel on sama 
häda, esitnesed lasud lähevad hästi, aga 
pärast...!? Jällegi järgneb tugevale pin- 
gutusele kiirelt väsimus, silm ei seleta 
kontuure enam küllalt selgelt ja siis kat- 
keb ka kannatus ja sageli pigistatakse 
enne lasumomenti veel silmgi kinni. Või- 
me ajaliselt kaua jälgida saame jälle 
ainult pideva harjutuse teel, kui kogu 
aja oleme teadlikud nõudes ära rutta! 

Enne kui korraldada poistega jälgi- 
mismänge väljas maastikul, tuleb vasta- 
vaid mänge ruumis korraldada, et poisid 
oleksid teadlikud nõudest: ära rutta! 


Väga sobiv mäng selleks on , Nk. Mängu- 
de käsiraamat“ I osa mäng nr. 39 (lk. 66), 
Nimetatud mängu läbiviimisel tuleb nõu- 
da aga täielikku kõnelemiskeeldu. Esma- 
kordselt nim. mängu mängides on eseme 
leidmine paljudele sageli üle jõu käiv, 
kui esemele on leitud õnnelik peidukoht, 
Mängu korraldaja jälgigu kogu aeg hoo- 
lega otsijaid ja talle selgub mitteleidjate 
vale otsimisviis, need tahavad kogu ruumi 
korraga näha ja ei näe seepärast mitte 
midagi. Samuti otsivad nad ka mõnda 
kohta, kus nende arvates asi peaks ole- 
ma, ühe põhjaliku otsimise asemel küm- 
me korda pealiskaudselt. Algul on hea 
keelata ka igasugune esemete liigutamine, 
Hiljem võib seda lubada, aga siis saab 
seda väga hästi ära kasutada tähelepanu 
kõrvalejuhtimiseks õigest eseme peidu- 
kohast. 

Maastikul korraldatavate jälgimismän- 
gude puhul olgu aega küllaldaselt, et jäl- 
gimine oleks põhjalik. Hiljem võib kor- 
raldada vahetevahel kiireid jälgimisi, et 
jälgijad õpiksid antud olukorraga kiiresti 
kohanema. Sellisel kiirjälgimisel tuleb 
kokkulepitud signaalide abil teatada, mil- 
lal pool, kolmveerand jne. ajast läbi on, 
et jälgijad õpiksid ka antud aega tarvi- 
tama ja ei hakka jälle mõttetult ruttama. 


Mõtteid ühenduses põhimääruste 
muutmisega. 


Töö NK. organisatsioonis peab või- 
maldama vastavalt igale arenemisjärgule 
noorte energia ja tegevusiha rakendust 
aladel, ulatuses ja piirides, millesse kooli- 
töö paratamatult ei küüni või milliste 
iseloomujoonte arendamine jääks kogu- 
nisti ära või puudulikuks koolitöös. 


Sellepärast edaspidi algkooli kavasse 
kuuluva aine läbitöötamine jäägu ter- 
venisti ja jagamatult õpetajate (s. t. kooli) 
ülesandeks. Pealegi praegusel korral, 
mil enamik noorkotkaste juhte kuulub 
õpetajate perre, kujuneb olukord selli- 
seks, et õpetaja-noorkotkastejuht käsit- 
leb samu aineid tunnis ja noorkotkaste 
koondusel. = Selline järeltöö pole aga 
huvitav ei juhile endale ega ka mitte 
poistele. 


Ei pea paika ka väide, nagu käsit- 
letaks rühmade koondustel ainet elu- 
lähedasemalt. Kui ei suuda õpetaja klas- 
sis nõutavalt seisukohalt läheneda ainele, 
seda vähem siis -organisatsioonis. 

Koolitöö ajal jääb õpilastel niikuinii 
vähe aega ühiselt ja iseseisvalt tööta- 
miseks: suur osa ei ööbi internaadis, 
vaid lahkub koolitöö lõppedes, teed on 
sügisel porised, talvel tuisanud, ilmad 
vahel külmad, ööd pikad, — see kõik 
takistab vaba aja ühiselt kasutamist. 
Tuleks piirduda hädavajalikumaga. 

Sellepärast tuleksid kavast välja jätta 
Põhimääruste $ 202. p. 7. peatükid kodu- 
maa ajaloost, p. 8. kodumaa maakonnad, 
jõed, järved...; S 204. p. 8. mõõta geo- 
meetrilist pikkust, kõrgust, laiust... p. 13. 
tunda 5 kodumaa metslooma, 10 kodu- 

maa puud...; 207. p. 1. Vabariigi põhi- 
seadus, p. 2. Eesti ajalugu algkooli kava 
ulatuses, p. 10. tunda 10 kodumaa mets- 
looma, 10 lindu, 10 kala... 

Noorte Kotkaste Põhimääruste koha- 
selt võivad poisid haukaperre astuda 
8. eluaastast alates, s. o. sunduslikku 
algkooli astumisega, noorkotkaste rühma 
aga 12. eluaastast. Seega tuleb praeguse 
korralduse kohaselt poisil haukaperes 
töötada 4 aastat. Kavakohast tööd hauka- 
peres aga on ette nähtud pesapojana 2 
kuud ja haukapojana 5 kuud. Oletades, 
et selle Põhimäärustes ettenähtud tööga 
tullakse toime kahe õppeaasta vältel, 
jääks vahepeale lünk, mille jooksul puu- 
duks kavakohane töö, mis halvavalt võib 


KILDE PÄRNU MALEVA TEGEVUSEST. 


23. jaan. toimus ,Endla“ teatri saalis 
noorkotkaste ja Kodutütarde Ringkonna 
ühine pidu, kus muusikaõpetaja H. Meri 
juhatusel mängis okariiniorkester ja laulis 
kodutütarde laulukoor; Noorkotkaste poolt 
oli korraldatud lõkketuli. Veel kanti ette 
kodutütarde ja noorkotkaste poolt O. Lut- 
su Ülemiste vanake“. 


4, veebruaril jätkas tegevust maleva 
salgajuhtide kool, millest võttis osa 33 
noort. Pühapäeval, 7. veebr. algas maleva 
staabis KL. maleva korraldusel suusa- 
kursus, millest võtab osa salgajuhtide kool 
ja noori ülemalevalises ulatuses. 

6. veebruaril pidas merirühm ,,Viiking“ 
oma 4. aastapäeva piduliku koondusega ja 


Noorkotkad saabuvad 

Haapsallu, et külasta- 

da skautide suurlaag- 
rit. 


mõjustada organisatsiooni arengut. Siin. 
üks kahest, kas tuleks leida uusi eale 
vastavaid tööülesandeid noorhaugaste pe- 
rele või hakata haukaperre uute liikmete: 
vastuvõtmist 10. eluaastast alates. Võib- 
olla olekski viimane moodus vastuvõetav. 
Kahel esimesel õppeaastal piisab kooligi 
tööst. Üha enam hakatakse koolis rõhu- 
tama kasvatusliku momendi tähtsust ja 
sellele enam tähelepanu omistama, nii et 
ei olegi neil aastail vajadust eriorgani- 
satsiooni järele, milles töötamiseks puu- 
duvad poistel selles eas vajalikud eel- 
dusedki. Tuleks jätta lapsele vaba aega. 
omaette oma elu elamiseks ja mängimi- 
seks, mille eest kool juba niikuinii hoolit- 
seb nendele seda võimaldades. 
M. K. 


omavahelise koosviibimisega. 7. skp. toi- 
mus rühma suurnõupidamine, kus esines: 
merikaitseliidu rühma pealik Joh. Tarmu- 
la referaadiga merinoorkotklusest. Rüh- 
mal on kavatsus ehitada käesoleval keva- 
del uus paat, purjejaht, millise eeltööd on 
juba käimas. 


VÕRU NOORED AUSTASID VABADUS- 
RISTI-KAVALERE. 


NK. Võru linna malevkond ühes 
kodutütardega korraldas pühapäeval 7. 
veebruaril Ühisgümnaasiumis piduliku 


koonduse, kus austati Vabadusristi-kava- 
lere ja noored andsid pühaliku tõotuse.. 
Kodutütarde pühaliku tõotuse võttis vastu 
kodutütarde peavanem prl. S. Pruuden ja. 
noorkotkastelt maleva vanem koolinõu-- 

Seejärel pisike noorkotkas 
ja kodutütar kinnitasid igale Vabadus- 
risti-kavalerile rinda noorkotka märgi. 
Vabadusristi-kavaleridest pöördus noorte 
poole 7. rüg. ülem kol. Pajusoo ja maleva 
pealik major J. Heljuste. Pidulik koon- 
dus lõppes ühislauluga ,,Eesti lipp“. 

Koondusele järgnes kodutütarde pidu- 
õhtu, millest samuti palju külalisi osa 
võttis. 


NOORTE PUHKPILLIORKESTER VÕRRU. 


NK. Võru maleva staap organiseeris 
möödunud aasta sügisel Võrru noorkot- 
kastest — 30-liikmelise = puhkpilliorkestri 
tuntud muusikamehe kapellmeister Ed. 
Tamme juhatusel. Noorte orkester on 
lühikese ajaga teinud tüseda töö, esine- 
des juba Vabaduspäeval paraadil. 


nik J, Luur. 


MALEVKONDADE JUHID NÕUPIDA- 
MISEL VÕRUS. 


Noorte Kotkaste Võru maleva staap 
korraldas 6, veebruaril s. a. Võrus malev- 
kondade vanemate, pealikute ja nende 
abide koosoleku. Koosoleku eesmärgiks 
oli anda informatsiooni malevkondade 
staapidele ja võtta mõningates küsimus- 
tes üldine seisukoht. Kokkutulekust võt- 
tis osa 21° vanemat juhti. Aruandega 
möödunud aasta tegevusest esines inst- 
ruktor E. Omri. . Mõttevahetuse osas 
avaldati arvamist, et tuleks leida tege- 
vusalasid, millistega köita poisse noor- 
kotkaste organisatsiooni peale algkoolist 
lahkumist. Maleva võistluslaager otsus- 
tati korraldada juunikuu lõpus. Suvel 
kavatsetakse korraldada matku kodumaa 
põhjarannikule. Koosolekul puudutati ka 
organisatsiooni ainelise külje küsimust. 
Suurt kulu nõuab telkide muretsemine, 
millest loodetakse üle saada, kuna Kaitse- 


liidu maleva ja NK. Vanematepere ühi- 
selt korraldab loterii, korjanduse ja lote- 
rii-allegri, mille sissetulek läheks noorte 
heaks. 


N. K. VASTSE-ROOSA RÜHMA RAH- 
VUSLIK NÄDAL. 


Võru maleva Vastse-Roosa rühma 
noorkotkad korraldasid 9.—14. veebrua- 
rini Vastse-Roosa algkoolis rahvusliku 
nädala. Kava oli koostatud järgmiselt: 
9. veebr. — ,Eesti rahvuslikust vaimu- 
laadist“, refereeris kp. E. Kõivupuu; 10. 
veebr. — ,,Eesti rahvuslipp“, kodutütar 
H. Pettai; 11. veebr. — ,,Eesti rahvusli- 
kest ideaalidest“, kp. A. Visla; 12. veebr. 
— y»Noorte osa rahvuslikus töös“, kp. 
K. Kuus; 13. veebr. — ,,Rahvuslikke 
aateluuletajaid“, kodutütar A. Puusepp; 
14. veebr. — ,Eestlasele Eesti nimi“, pr. 
A. Visla. Vastse-Roosa noorkotkaste ilus 
algatus väärib tõsist tähelepanu. Vastse- 
Roosa rühma juhib koolijuhataja A. Pet- 
tai. 


PEASTAABI KINGITUS NOORTELE. 


Eeloleva Vabariigi aastapäeva puhul 
N.K. Peastaap kingib igale noorkotkale: 
1) Lõkkevestluste seeria nr. 3 — ,,Agu 
kirjad“ ja 2) võimlemisharjutuste tabeli 
»Noorkotka kodune võimlemine“. 


Peastaap saadab tähendatud brošüü- 
rid malevate staapidele, kust need kohe 
edasi saadetakse noorte üksustele, et või- 
malduks noortele kingitusi üle anda Vaba- 
riigi aastapäeva puhul korraldatud aktus- 
tel või pidulikkudel koondustel. 

